اگرک-ی، سگرکین یئرلشدیردیگی یئره گؤندریرلر. اگرک، سگرکین بئلینده‌کی قوْپوزو گؤرنده اوْنون دا اوْغوز ائلیندن اوْلدوغونو آنلاییر و قوْپوزو الینه آلیب چالماغا باشلاییر. چالارکن اوْنا قاییتماسی لازیم اوْلدوغونو، یوْخسا اوْنو اؤلدوره‌جکلرینی دئییر. بئله‌جه، قارداش اوْلدوقلارینی آنلایارلار و بیر-بیرینه ساریلیرلار. داها سوْنرا ایکی قارداش دۆشمنله دؤیوشوب اوْنلاری مغلوب ائدیرلر و ائولرینه دؤنورلر. طبیللر چالینیر، ضیافتلر وئریلیر، ایکی قارداش بیر-بیرینه ساغدیش اوْلورلار. حیکایه هر زامانکی کیمی دده قوْرقودون دۇعاسی ایله سوْنا چاتیر.